b'\n_START_ARTICLE_\nBokvennen\n_START_PARAGRAPH_\nBokvennen Litter\xc3\xa6r Avis (BLA) er Norges eneste m\xc3\xa5nedsavis for litteratur. Redakt\xc3\xb8rer er Thomas Espevik (fra 1. september 2017) og Gabriel M. V. Moro (fra nr. 1 2016) og utgiver er forlagshuset Solum | Bokvennen.  _NEWLINE_Tidsskriftet Bokvennen ble etablert i 1989 av Morten Claussen og drevet som tidsskrift frem til 2016 da konverteringen til avisen BLA ble p\xc3\xa5begynt. Tidsskriftet har v\xc3\xa6rt gjennom flere faser forut for dette. Redakt\xc3\xb8rer i perioden 2004\xe2\x80\x932009 var Gunnar R. Totland og Elisabeth Skjervum Hole. Redakt\xc3\xb8r i perioden 2010-2014 var Gabriel Michael Vosgraff Moro. Redakt\xc3\xb8r i 2015 var Alberte Bremberg._NEWLINE_Etter en forholdsvis hurtig omlegging v\xc3\xa5ren 2016 ble f\xc3\xb8rste utgave av BLA \xe2\x80\x93 Bokvennen Litter\xc3\xa6r Avis \xe2\x80\x93 lansert i begynnelsen av juni 2016. Gabriel Moro var tilbake som redakt\xc3\xb8r, sammen med Brynjulf Jung Tj\xc3\xb8nn. Mottagelsen i pressen var meget positiv, med grundige anmeldelser i bl.a. Dagladet, NRK og Klassekampen. S\xc3\xa6rlig ble kvaliteten p\xc3\xa5 tekstene vektlagt i anmeldelsene. _NEWLINE_Sommeren 2017 startet Brynjulf Jung Tj\xc3\xb8nn som forlagsredakt\xc3\xb8r i Samlaget. Da ble Thomas Espevik hentet inn som ny redakt\xc3\xb8r.\n_START_SECTION_\nPriser\n_START_PARAGRAPH_\nBokvennen ble i 2011 k\xc3\xa5ret til \xc3\x85rets tidsskrift av Norsk Tidsskriftforening._NEWLINE_Som vinner av den norske konkurransen ble Bokvennen nominert til den fellesnordiske prisen, og ble \xc3\xa5ret etter k\xc3\xa5ret til \xc2\xab\xc3\x85rets kulturtidsskrift i Norden\xc2\xbb.'